| #### CAPUT XVII. De eo quod ait: |

| #### ####
| #### “Quod si omnis turba Israel ignoraverit,” |
#### #### etc., quod actualia peccata per illam multitudinis ignorantiam intelligenda sint, et quod illa quoque ut originale peccatum, deleantur per mysterium passionis Christi. ####
| #### “Quod si omnis turba Israel ignoraverit, et per imperitiam fecerit, quod contra mandatum Domini est, et postea intellexerit peccatum suum, offeret vitulum pro peccato, adducetque eum ad ostium tabernaculi, et ponent seniores populi manus super caput ejus coram Domino,” |
#### #### etc., ut supra. Quae hactenus dicta sunt, itidem dici potuissent, etiam si unum et solum originale peccatum Christi fuisset morte deletum. Sed dicit Apostolus: ####
| #### “Et non sicut per unum peccatum ita et donum. Nam judicium ex uno in condemnationem, gratia autem ex multis delictis in justificationem. Si enim in unius delicto mors regnavit per unum, multo magis abundantiam gratiae et donationis, et justitiae accipientes in vita regnabunt per unum Jesum Christum (Rom. V).” |
#### #### Optime et cum hoc Apostoli testimonio, et cum omni evangelicae veritatis doctrina, certum tenet fides catholica quia non solum originale, sed et cuncta simul actualia, nobis per passionem Christi Filii Dei remittuntur peccata. Bene ergo postquam de peccato sacerdotis lex dicit, ita subjunxit: ####
| #### “Quod si omnis turba Israel ignoraverit, et per imperitiam fecerit, quod contra mandatum Domini est,” |
#### #### etc. Post peccatum sacerdotis omnis quoque turba ignoravit, quia postquam primus homo peccavit, qui, ut praedictum est, in paradiso Dei sacerdos esse, gratiarumque et laudum hostias offerre debuit, cuncta quoque populositas generis humani in ignorantiam Dei defluxit, originale crimen actualibus cumulando peccatis. Unde Apostolus: ####
| #### “Quia non est justus quisquam, non est intelligens, aut requirens Deum. Omnes declinaverunt, simul inutiles facti sunt (Rom. III),” |
#### #### etc., quae de testimonio psalmi sumpta sunt (Psal. XIII). Et ut comprobaret nec Judaeum qui requiescit in lege gloriatur in Deo, ab illa declinantium atque inutilium universalitate excipi, continuo subjunxit: ####
| #### “Scimus autem quia quaecunque lex loquitur his qui in lege sunt, loquitur, ut omne os obstruatur (Rom. III),” |
#### #### etc. Igitur et sacerdotis, qui delinquere fecit populum, et simul omnis turbae peccatum, eodem animali, id est vitulo, et eodem sacrificii ritu legitime expiatur, quia et originale quod ex Adam contractum est, et cuncta simul actualia peccata eodem passionis Christi sacramento delentur. Et super illius quidem bruti pecoris caput seniores tantum ponebant manus, nec enim fieri poterat, ut cuncta simul turba imponeret uni manus, hujus autem vituli rationalis, id est Christi capiti, manus imposuimus nos omnis turba, quicunque in morte ipsius baptizati sumus. Omnia namque peccata nostra capiti et fortibus humeris ejus portanda sive tollenda imposuimus, imo Deus per manus nostras; per manus, inquit, id est per fidem sive professionem credentium, posuit in eo iniquitates omnium nostrum (Isai. LIII). ####  |