| #### CAPUT 10 |

| #### #### CHRIST. Interroga patrem tuum, et annuntiabit tibi pater tuus Jacob, cujus in carne quod gloriaris pater tuus sit; Veniet, inquit, qui mittendus sit, et ipse erit exspectatio gentium (Gen. XLIX). Quod ille dicit exspectationem gentium, hoc intellige hic benedictionem gentium, et hanc esse remissionem peccatorum, quia peccatum maledictio est, per quod mors introivit in hunc muudum (Rom. V). Ergo illud semen Abrahae Messias est, quem exspectaverunt patres tui, et in hoc semine credenti Abrahae fides ad justitiam reputata est; et pro hujus justitiae et fidei merito, Deus cum illo foedus pepigit, cujus, videlicet foederis signum circumcisionem Deus esse voluit. #### JUD. Si, ut dicis, foederis vel fidei signum circumcisio est, quare in illa parte corporis quae non apparet posita est? Signum enim, sive id quod pro signo ponitur, ibi poni debet ubi videatur. Cur ergo non potius in facie, vel in aure signum positum est, vel in aliqua corporis parte, ubi pateret? ####  |