| #### CAPUT XVII. Eadem ratione ignem de coelo datum commemorari. |

| #### #### Narratio de igne, qui datus est, inquiunt, quando Nehemias aedificato templo et altari obtulit sacrificia, satis manifesta est meliusque placet, si lectoris memoriae non desit causa vel intentio, quam diximus, scilicet, haec omnia tendere ad defendendum privilegium, ad testificandam dignitatem singularem sanctae civitatis et templi, cujus ad similitudinem factum fuerat, quod fieri non debuerat templum in terra Aegypti. Ignis namque qui taliter datus est, magnum et memorabile illi templo legitimae sanctitatis testimonium est. Et quidem narratio, sicut jam diximus, manifesta est, verumtamen propter simpliciores de ipso igne altaris aliquid dicendum est. ####  |