| #### CAPUT 42 |

| #### ####
| #### “Ego te clarificavi super terram, opus consummavi quod dedisti mihi ut faciam.” |
#### #### In quo jam clarificaverit Patrem Filius, postmodum expositurus est, dicendo: ####
| #### “Manifestavi nomen tuum hominibus quos dedisti mihi de mundo.” |
#### #### Non ergo quaesitu opus est, quomodo qui dixerat: ####
| #### “Clarifica Filium tuum, ut Filius tuus clarificet te,” |
#### #### nunc dicat: ####
| #### “Ego te clarificavi super terram,” |
#### #### quia lector ultra intelligit, clarificatum quidem jam esse Patrem in cognitione Filii apud mentes illorum qui credebant, quod hic talis a Deo exierit, quem et confessi jam fuerant esse Christum Filium Dei vivi, sed nondum illis bene cognita majestate vel bonitate ejusdem Filii, multum deerat de glorificatione Paterni nominis. Idcirco utrumque dixit: ####
| #### “Ut et Filius tuus clarificet te,” |
#### #### et ####
| #### “ego te clarificavi.” |
#### #### Cui par est quod posterius dicit: ####
| #### “Et notum feci eis nomen tuum et notum faciam.” |
#### #### Quod vero nunc addit: ####
| #### “Opus consummavi, quod dedisti mihi ut faciam,” |
#### #### idem est ac si dicat: Mandatum tuum implevi, factus homo mortalis, et nunc ad summum obedientiae, scilicet ad mortem, inquam, nunc agonizor, sponte perveni. Proinde mox subjungitur: ####  |