| #### CAPUT XXXI. Sicut virga Aaron, ita et virga Jesse, superbi certaminis finem fecit. |

| #### #### Multum est quod de Scripturis admota clarificat lucerna verbi hujus prophetici: ####
| #### “Et requiescet super eum Spiritus Domini (Isa. XI),” |
#### #### sed in ejusmodi diutius immorari praesentis non est propositi. Verumtamen, ut proposita similitudo decentius explicetur, hoc solum adhuc dicere libet, quia, sicut contigit superbis illis, contra quos in deserto, ut jam dictum est, virga floruit, ut nova et insolita perditione perirent, ita contigit excelsis et sublimibus illis, quorum temporibus egressa est virga deradice Jesse, et flos de radice ejus ascendit, ut dissimili casu caderent, et interitu suo dissimiles caeteris hominibus, quicunque bello interierunt, existerent. Testatur hoc Josephus, qui miserabile illorum describens excidium, dicit de illis: ####
| #### “Singulatim quidem iniquitates eorum narrare non potero. Ut autem breviter dicam, neque aliam civitatem unquam talia perpessam esse puto, neque ullam nationem post hominum memoriam malitiae ferociorem fuisse.” |
#### #### Et alibi: ####
| #### “Denique omnium post condita saecula res adversas, si cum Judaeorum calamitatibus conferantur, superatum iri non ambigo, et horum auctor nullus externus est.” |
#### #### Erant quippe isti maxime de patre Assur, id est diaboli, contra cujus altitudinem virga ista ascendit cum suo flore, id est Virgo humilis cum filio suo miti et humili. ####  |