| #### CAPUT LI. Quam vere insultaverint, cum et post septuaginta annos, soluta servitute, ne reaedificaretur civitas vehementer obstiterint. |

| #### #### PHE. ####
| #### “Aperuerunt super te os suum omnes inimici tui, sibilaverunt et fremuerunt dentibus, et dixerunt: Devorabimus. En ista est dies quam exspectabamus, invenimus, vidimus.” |
#### #### Dolenda exprobratio! Lamentabilis insultatio! Nam quid putas quantum insultaverunt, quam volentibus animis expectatum desolationis tuae diem viderunt, qui et post septuaginta annos, tam diutino miseriarum tuarum nondum satiati spectaculo, cum soluta esset captivitas, et exisset sermo ut reaedificaretur civitas, totis conatibus impedierunt regi Artaxerxi scribentes epistolas ut mutaret edictum, insuper armis parati ad opus impediendum (I Esdr. IV). ####  |