| #### Psalmus 87. |

| #### Psalmo LXXXVII titulus hic praescribitur, ####
| #### “Canticum psalmi, filiis Core, in finem, Promelech ad respondendum.” |
#### #### Promelech interpretatur concorditer. Proponitur ergo psalmus hic filiis Core, id est saepe dictis imitatoribus Crucifixi, ad respondendum concorditer, ut videlicet, sicut pro eis passus est, ita et ipsi pro eo pati, si opus fuerit, non subterfugiant et hoc faciant concorditer, id est, ea dilectione qua et ipse passus est. Additum est in titulo: ####
| #### “Intellectus Eman Israelitae.” |
#### #### Eman interpretatur frater. Nempe hunc intellectum habet ipse Christi frater, ipse verus Israelita. Intendit autem in hoc psalmo caput nostrum orare in passione pro sui constantia et resurrectione. ####
| #### “Domine Deus, inquit, salutis meae, in die clamavi, et nocte coram te,” |
#### #### etc. Nimirum ejus exemplo opus habet orare quisque filiorum Core, quoties in saepe dicto periclitatur certamine, ita ut veraciter dicat, quoties lex qua est in membris ejus, legem mentis superat: ####
| #### “Quia repleta est malis anima mea, et vita mea inferno appropinquavit. Aestimatus sum cum descendentibus in lacum,” |
#### #### etc. |