| #### CAPUT 36 |

| #### #### Tantillum tacebit Deus meus, silebit et patiens erit, donec isti (quorum est hora quae jam venit, et potestas tenebrarum) videant, et derideant me, loquantur labiis et moveant caput; ####
| #### “fodiant manus meas et pedes meos, et dinumerent omnia ossa mea, dividant sibi vestimenta mea, et super vestem meam mittant sortem (ibid.).” |
#### #### Tantillum, inquam, tacebit et dereliquisse me videbitur, quia silebit; sed post haec non longe faciet auxilium suum a me. Eruet enim a framea animam meam, et de manu canis unicam meam, a mortuis me resuscitans, et exinde palam ego faciam, quod non reliquerit me solum, quia narrabo nomen ejus fratribus meis, et in medio Ecclesiae laudabo, id est, laudabilem faciam eum. ####  |