| #### CAPUT XXVII. Hunc thesaurum ideo absconditum fuisse, ne parvuli quibus lacte opus erat, solidum cibum non ferre possent, et porci margaritas pedibus subjectas conculcarent. |

| #### #### Plane sic abscondendo thesaurum tanti pretii, jam tunc ipse primus fecit, quod alibi docet, cum dicit: ####
| #### “Nolite margaritas vestras mittere ante porcos, ne forte conculcent eas, et conversi lacerent vos (Matth. VII).” |
#### #### Item Sapientia docet, parvulis non esse solidum cibum, sed lac offerendum. Hoc, inquam, tunc ipse fecit, dum verbi sui thesaurum et margaritas secretorum coelestium taliter signavit, ut nec porci invenire possent, nec parvuli pressi pondere deficerent. Profecto, si temporis illius statum respicias, homines aut contemptores erant nimis, aut simplices, praeter paucissimos quos spiritus propheticus, qui in Moyse amplior erat, consilii sui conscios habere dignatus est. Exempli gratia: Core et Datan atque Abyron, et caeteri proceres Synagogae, qui contra Dominum et contra Moysen steterunt subsannantes atque dicentes: ####
| #### “Revera induxisti nos in terram, quae fluit rivis lactis et mellis, et dedisti nobis possessiones agrorum vinearum (Num. XVI).” |
#### #### Nonne porci erant, qui conculcarent objectas sibi cum vidissent margaritas regni coelorum? Idcirco valde notandum quod cum sanctae Scripturae intentio tota tendat ad regnum coelorum, fere nusquam in omni Pentateucho ulla fit mentio de gloria ejusdem regni, vel comminatio gehennae ignis verbis manifestis, praeter quod dictum est in Cantico: ####
| #### “Ignis succensus est in furore meo, et ardebit usque ad inferni novissima (Deut. XII).” |
#### #### Minae sunt ad deterrendum, ne peccent, de gladio, de fame, de pestilentia, de malis bestiis. Promissiones vero, ad excitandum bonum studium, de agris et de vineis, de oppidis sive villis, et civitatibus muratis, de ficetis et olivetis, de terra fluente rivis lactis et mellis, quibus videlicet nominibus et quaecunque vulgo intelliguntur, leviora sunt his quae a spiritualibus spiritualiter sentiuntur, sed multo efficacius animos contingunt attendentium vel exspectantium, non illa quae non videntur, sed illa tantum, quae videntur. Profecto, si manifestius propriis jam tunc enuntiata fuisset de futuro saeculo illa dulcedo vitae aeternae, et requies paradisi, quae sub nomine terrae intelligitur lacte et melle manantis, parvuli quidem, quibus lacte opus erat. tanquam solidum cibum fastidirent, superbi autem tanquam porci margaritas conculcarent. ####  |