| #### VERS. 26. |

| #### #### ####
| #### “Pertransierunt,” |
#### #### scilicet sola spe potiti, ####
| #### “quasi naves poma portantes,” |
#### #### id est sicut hi qui poma aliis deferunt, quorum ipsi solo odore perfruuntur. Sic, inquam, sola spe venturi Redemptoris dies mei potiti sunt. Vel certe sicut cum navibus poma portantur, paleis admiscentur, ut illaesa ad terram perducantur, sic in Scripturis suis fructum spiritualem per interfusam historiae stipulam proferunt dies electorum adventum Christi praecedentium. ####
| #### “Pertransierunt, inquam, sicut aquila volans ad escam,” |
#### #### id est, et erecta mente Creatoris lucem contemplantes more aquilae solis radios aspicientis irreverberata acie, et incarnandum illum prospicientes, atque anhelanti spe hoc perfici exspectantes, more ejusdem aquilae de supernis ad ima avide volantis ad escam. ####  |