| #### CAPUT II. Qua auctoritate Sabbato Pentecostes, sicut et Sabbato Paschae baptizandum sit. |

| #### #### Quapropter haec duo tempora, id est Paschae et Pentecostes, a Romanis pontificibus ad baptizandum praefixa sunt. Unde magnus Leo scribens ad universos per Siciliam constitutos, cum de Sabbato sancto Paschae, quo baptizandum sit, dixisset, adjecit: ####
| #### “Additur sane huic observantiae, etiam Pentecostes, ex adventu Spiritus sancti solemnitas, quae de Paschalis festi pendet articulo, et cum ad alios dies caetera festa pertineant, haec semper ad eum diem, quae resurrectione Domini est insignis, occurrit, porrigens quodammodo auxiliantis gratiae manum, et eos quos a die Paschae, aut molestia infirmitatis, aut longinquitas itineris, aut navigationis difficultas interclusit, invitans, ut quibuslibet necessitatibus impediti, desiderii sui effectum dono Spiritus sanctus consequantur .” |
#### #### Et paulo post: ####
| #### “Hoc autem nos non ex nostra persuasione defendimus, sed apostolica auctoritate satis idoneo probamus exemplo, sequentes B. Petram apostolum qui, in ipso die, quo omnium credentium numerum promissum Spiritus sancti replevit adventus trium millium populum sua praedicatione conversum, lavacro baptismatis consecravit, quod sancta Scriptura, quae apostolorum continet actus, fideli historia docet (Act. II), dicens: ” |
#### ####
| #### “His auditis, compuncti sunt corde, et dixerunt ad Petrum et ad reliquos apostolos: Quid faciemus, viri fratres? Petrus vero ad illos: Poenitentiam, inquit, agite, et baptizetur unusquisque vestrum in nomine Domini Jesu Christi ,” |
#### #### etc. #### Digna sane et justa tanti Domini reverentia, quoniam aequitas paribus in rebus paria jura desiderat, ut quia filius non nisi in digito Dei fortem armatum resurgendo devicit, et vasa ejus diripuit atque mundavit (Matth. XXI; Luc. XI), aeque huic digito Dei, scilicet Spiritui sancto advenienti, sicut et Filio resurgenti suum repraesentetur opus, id est sacri baptismatis effectus, maxime quia baptismatis ejusdem regeneratio, propria sancti Spiritus operatio est. De cujus regenerationis sacramento nonnulla superius in sancto Paschae Sabbato, simulque de lectionibus et cantibus ad idem sacramentum pertinentibus, quantum proposita brevitas permisit, exposita sunt, quae digna quaesitu videbantur. #### 118 ####  |