| #### VERS. 11. |

| #### #### ####
| #### “Nunquid virescere potest scirpus absque humore?” |
#### #### In hac similitudine intendit Baldad ostendere quod beatus Job, velut hypocrita, dudum in laude vel cultu Dei propter dona ejus temporalia viruerit, et nunc subtractis eisdem donis contra justitiam ejus murmurando nimium aruerit. Et quidem fortia sunt valde quae dicit, sed quia contra sapientem profert ea, aeque dicere debuerat stultis, quasi hortis sitientibus aquam in flumina fundit, more haereticorum, quorum linguam persaepe sic movet veritas ut vitam ipsorum feriat. ####
| #### “Nunquid virescere,” |
#### #### ait, id est virorem, aut speciem alicujus virtutis habere, ####
| #### “potest scirpus,” |
#### #### id est hypocrita, ####
| #### “absque humore,” |
#### #### id est, absque aliquo dono supernae gratiae, vel sine incitamento laudis humanae? Scirpus enim est herba absque nodo, qua segetes conteguntur, significans hypocritam, qui absque vitio se esse ostentans, veros justos opinione sanctitatis supergredi nititur. ####
| #### “Aut” |
#### #### subaudi nunquid, ####
| #### “carectum crescere potest sine aqua,” |
#### #### id est hypocrita nunquid conspicuus esse potest sine aliqua data sibi desuper scientiae vel signorum potentia! Carex enim est herba acutissima et durissima, sparto similis, hypocritam significans per hoc quod sequitur, videlicet quia: ####  |