| #### VERS. 20. |

| #### ####
| #### “Quare data est misero lux?” |
#### #### Supra dixerat, ####
| #### “quare non in vulva mortuus sum,” |
#### #### et deinceps contemplando supernam requiem, quam peccando perdidit homo, tandem et hoc dixit: ####
| #### “Parvus et magnus ibi sunt, et servus liber a domino suo.” |
#### #### Nunc perpendens quod praesentis mundi prosperitas vel honor homini miseriae sit augmentum potius quam solatium; furtive namque blanditur, et fallit eum, ne peregrinum se esse sentiat, aut quid perdiderit recogitet. Hoc, inquam, perpendens ait: ####
| #### “Quare data est misero lux?” |
#### #### id est, quare hi, qui in hac peregrinatione miseros se agnoscunt, claritatem transitoriae prosperitatis accipiunt? ####
| #### “Et vita” |
#### #### subaudi quare data est, id est, quare gloria temporalis arridet ####
| #### “his, qui in amaritudine animae sunt,” |
#### #### videlicet pro eo quod longe huc a facie conditoris projecti sunt. ####  |