| #### Psalmus 51. |

| #### Primum, psalmus quinquagesimus primus contra Antichristum invehitur, et dicit: ####
| #### “Quid gloriaris in malitia, qui potens es iniquitate?” |
#### #### Ac deinceps: ####
| #### “Propterea Deus destruet te in finem,” |
#### #### etc. Illo destructo videbunt justi et dicent singuli: ####
| #### “Ego autem sicut oliva fructifera in domo Dei, speravi in misericordia Dei in aeternum, et in saeculum saeculi. Confitebor tibi in saeculum, quia fecisti, et exspectabo nomen tuum, quoniam bonum est, in conspectu sanctorum tuorum.” |
#### #### Haec loquitur David in persona justi, contra Doech Idumaeum qui ministerium egerat Antichristi. Sic enim habet in titulo: ####
| #### “In finem intellectus David, cum venisset Doech Idumaeus et annuntiavit Saul, dicens: Venit David, in domum Achimelech (I Reg. XXII).” |
#### #### Et est sensus: Intellectus Prophetae est in hoc psalmo loqui de adventu Antichristi qui multorum corda commovens, persequetur et occidet fideles Christi. Sed ideo ad historiam nos mittere voluit, ut quod historice scriptum est, ostenderet spiritualiter debere intelligi. |