| #### CAPUT 24 |

| #### ####
| #### “Dicebant ergo ex Pharisaeis quidam: Non est hic homo a Deo, qui Sabbatum non custodit.” |
#### #### O servi peccati, ambulantes in equis superbiae, liberosque pedites, imo et liberatricem illorum veritatem, mendaci atque incontinenti ore judicantes, facitote vos in prima vel secunda Sabbati opus huic simile, ut aperiantur caecorum oculi. Verum hoc facere non potestis, nec aliquis quicunque vestri similis est servus peccati. Igitur caecorum oculos aperire opus servile non est. Lex autem scripta de Sabbato, non qualecunque opus; sed ####
| #### “opus, inquit, servile non facietis in eo (Levit. XXIII).” |
#### #### Quid igitur, o servi peccati, judicare audetis opus libertatis? nunquid ab inferioribus superiora fas est judicare? nunquid opus Dei, aeque ut opus servile, dierum vel hominum lege constringitur? omne namque opus trifariam dividitur: aliud opus Dei est, cujus fructus vita aeterna; aliud opus peccati, cujus finis mors; aliud opus mercenarii, cujus retributio quotidianum stipendium est (Rom. VI). Opus peccati et opus mercenarii, recte utrumque servile opus dicitur. Verum alterum eorum, id est, opus mercenarii die sacrato (quale tunc erat Sabbatum, nunc autem primam Sabbati propter Christi resurrectionem (I Cor. IX) non licet fieri; alterum nunquam debet fieri, id est, opus peccati. ####  |