| #### CAPUT 18 |

| #### ####
| #### “Altera die, turba quae stabat trans mare vidit, quia navicula alia non erat ibi nisi una, et quia non introisset cum discipulis suis in navim, sed soli discipuli ejus ascenderant. Aliae vero supervenerunt naves a Tiberiade, juxta locum ubi manducaverunt panem, gratias agentes Domino.” |
#### #### Vidit, inquit, turba quia navis alia non erat ibi, nisi una, et quia non introisset cum discipulis suis Jesus. Hoc aperte dictum est. Sed quando hoc turba illa vidit? ####
| #### “Altera, inquit, die,” |
#### #### videlicet quando nec ipsa navicula jam ibi erat, utpote quam praecedente vespera discipuli sui ascendentes, ut supra dictum est, venerunt Capharnaum. Ergo non corporali tunc visioni, sed visu vidit memoriae. Igitur simplici quidem elocutione, sed aperta satisque clara significatione sanctus Evangelista nobis innuit turbam illam multum attonitam, valde sollicitam trans mare stetisse, et comperto a supervenientibus quod Jesus cum discipulis suis esset trans mare in altera parte, conjecturali collatione miraculum quod non viderant investigasse, videlicet praeterita respiciendo, scientes nullam aliam naviculam ibi stetisse, Jesum autem, cum discipulis suis non ascendisse. Igitur aut pedibus illum super mare ambulasse, aut in modum Eliae, quem Spiritus Domini plerumque de loco ad locum transferebat (I Reg. XVIII), istum quoque, quem vere magnum Prophetam esse paulo ante dixerant, Spiritu Domini trans mare raptum fuisse. ####  |