| #### CAPUT VIII. Cur una tantum lectio legatur ad missam. |

| #### #### Quaeri autem potest cur quarta feria prima scilicet die jejunii, duae sint lectiones, duoque ascripta gradualia, sexta feria una tantum lectio, sequenti vero Sabbato legantur sex? Ad quod respondendum, quia cum quarta feria duas legerimus, sexta secundum profectum jejunii tres legere deberemus, Sabbato autem quatuor. Verum quia Sabbato solent ordinationes fieri, translatae a feria sexta duae, quatuor Sabbati lectionibus appositae sunt, ut his maxime sacri officii proferenda reservetur opulentia, qua et jejunantes, et sacrorum ordinum tirones descripti sunt. #### Cur Sabbato jejunii duodecim lectiones titulentur, cum sex tantum legantur. #### Sciendum quoque quod cum Sabbato sex tantum legendae sint, duodecim in titulis lectiones ea de causa praenotantur, quia cum. Romana Ecclesia de Latinis et Graecis esset permista, singulae lectiones in utraque lingua recitabantur. Nam in una lingua recitatae, ab utriusque linguae populis intelligi non poterant. Itaque dum unaquaeque bis legitur, duplicato senario lectionum numero, duodecim computantur. Praeterea notandum est, ordinationum sacramenta Dominicae diei deputari, cujus in vespera fiunt, et tam vespera Sabbati quam mane prima Sabbati posse et licere jejunis a jejunantibus celebrari. ####  |