| #### CAPUT XXIX. Quare non dictum sit, manebit, sed ####
| #### “requiescet super eum Spiritus Domini.” |
####  |

| #### #### Unum est adhuc ejusdem capituli verbum, in quo tenemur, ne jam processum regis prosequamur, ne jam partum beatae mulieris qualiter devorare voluerit draco ille narremus. Quod est illud verbum? ####
| #### “Et requiescet, ait, super cum Spiritus Domini (Isa. XI).” |
#### #### Non dixit, et manebit, sed requiescet dicere maluit, nec dubium est, quin aliquid plus significet quam si dixisset, manebit. Attendamus quia sermo propheticus est. ####
| #### “Cui, inquit Petrus apostolus, benefacitis attendentes, quasi lucernae lucenti in caliginoso loco, donec dies elucescat, et lucifer oriatur in cordibus vestris (II Petr II).” |
#### #### Ecce locus quidam occurrit caliginosus quidem, sed ita lucernae hujus, id est prophetici sermonis flammula clarum illum nobis facit, et tanquam lucifer diem intelligentiae adducit. In deserto loquente Domino ad Moysen, sacerdotio fungente Aaron, Chore, Dathan et Abiron, aliique proceres Synagogae steterunt adversus Moysen et Aaron, stetit omnis globus eorum contra Dominum. Unde et propter exsecrabilis superbiae malum, non consueta hominum morte interierunt, sed novam rem fecit Dominus, ut aperiens terra os suum deglutiret eos, descenderuntque viventes in infernum, quia blasphemarunt Dominum. Praeterea, ignis egressus a Domino interfecit ducentos quinquaginta vivos, qui offerebant incensum (Num. XVI). Deinde: ####
| #### “loquere, ait Dominus, ad filios Israel, et accipe ab eis virgas singulas per cognationes suas, a cunctis principibus tribuum virgas duodecim, et uniuscujusque nomen superscribes virgae suae. Nomen autem Aaron erit in tribu Levi: quem ex his elegero, germinabit virga ejus, et cohibebo a me querimonias filiorum Israel,” |
#### #### etc. (Num. XVII.) Factum illud in lege, quod germinavit virga Aaron, et turgentibus gemmis eruperunt flores, et cum foliis fructus, atque ita cessavit superbia de sacerdotio conflictantium (ibid.): illud, inquam, factum in lege, confert cum isto vaticinio prophetae, quia, dum invehitur contra superbiam Assur, ####
| #### “Excelsi, inquit, statura succidentur, et sublimes humiliabuntur, et subvertentur condensa saltus ferro, et Libanus cum excelsis cadet (Isa. X),” |
#### #### et subaudire licet, sicut succisi vel humiliati sunt, sicut subversi sunt, et ceciderunt Chore, Dathan, Abiron, et complices eorum, statimque subjungit: ####
| #### “Et egredictur virga de radice Jesse, et flos de radice ejus ascendet, et requiescet super eum Spiritus Domini (Isa. XI).” |
#### #### Nimirum et hic subaudiri decet, sicut ascendit flos de virga Aaron, et sicut requievit, id est ab ira sua cessavit, et placatus est Spiritus Domini, quem exacerbaverant murmuratores et superbi. ####  |