| #### CAPUT VIII. Quod Dominus, quamvis verberaret populum, promissionis suae non fuerit oblitus, sed prophetas suscitaverit, et virgam contriverit. |

| #### #### Sub virga illa, inter verbera illa, positis filiis David, nonne custodivit Deus invictae veritatis, quod promisit, quod juravit in sancto suo: ####
| #### “Misericordiam autem meam, inquiens, non dispergam ab eo?” |
#### #### (Psal. LXXXVIII.) Plane custodivit. Et quamvis differret illam misericordiam suam, scilicet Christum suum, non permisit tamen eos desperare, vel suspicari, quod adeo fuisset iratus propter iniquitates eorum et peccata, ut vellet profanare testamentum suum, et quae processerant de labiis suis facere irrita (Psal. XXXV). Venit ad captivos, processit cum captivis Verbum bonum, et sermo fidelis, et praecones suos, et prophetas suos, victores, et victoriae suae signiferos efficit, ita ut, quemadmodum dixit ad Mosen: ####
| #### “Ecce constitui te deum Pharaonis. (Exod. VII),” |
#### #### sic etiam diceret, et faceret quempiam ex illis deum esse regis Babylonis. ####
| #### “Cecidit enim in faciem suam Nabuchodonosor rex, et Danielem adoravit, et hostias et incensum praecepit afferri ut sacrificaretur ei (Dan. II).” |
#### #### Hoc fecit Verbum bonum, Verbum Dei, ostendendo semetipsum Danieli, et sociis ejus, per miras et magnificas visiones, quibus piorum confirmata est fides, captivorum convaluit spes, desiderantium charitas confortata est, secundum multitudinem dolorum in corde ipsorum consolationes Domini laetificaverunt animas eorum (Psal. XCIII). Ante captivitatem illam, raro invenimus demonstratas prophetis visiones imaginarias futuri, et venturi ad incarnationem, et de mundi principe diabolo triumphaturi Verbi Dei. Sub ipsa vero captivitate, non tantummodo legimus factum ad eos Verbum Domini, verum etiam vidisse eos imagines reverendas, visiones consolatorias regis invicti, victoris regnaturi, Verbi Dei, Verbi incarnandi, Filii Dei, Filii hominis. In Ezechiel sermo difficilior, Daniel autem quanto planior, tanto ad legendum delectabilior, et ad intelligendum dulcior. Non praesentis est propositi, visiones illas perscrutari, sed hoc tantum considerare, quomodo vel quali ordine virgam illam, sive baculum illum confregerit Dominus, in quo visitaverat iniquitates sive peccata filiorum, qua ratione conceptus beatae mulieris in utero habentis, et clamantis, contriverit illud tertium caput draconis, id est regem sive regnum Babylonis, conceptum illum, id est fidem seminis Abrahae fidem Verbi incarnandi deverare cupientis. ####  |