| #### CAP. IX. |

| #### #### M. Amplius. Quia dicuntur huic mundo improbabiles, quia sunt vestitu despicabiles, tantumdem est intelligere, si in his aliquid mundus quod sibi proprium est cognosceret, mundus quod suum est in his diligeret. #### D. Hoc mire exponitur, quare eos hoc sequitur: Sed quia de mundo non estis, sed ego elegi vos de mundo, idcirco odit vos mundus (Joan. XV, 19). #### M. Si igitur a mundo odiuntur, ergo a Deo eliguntur. Qui autem a Deo eliguntur, quae Dei sunt facere sinuntur. Sunt autem Dei opera praedicare, baptizare, et his similia implere. Ergo haec omnia debere monachi probantur facere. #### D. Sed judicantur honore ecclesiam [f. in Ecclesia] non debere potiri, quos constat tam vili vestimento vestiri. #### M. Debuit ergo Joannes Baptista major inter natos mulierum ab omni Ecclesiae dignitate submoveri, quem constat pilis camelorum vestitum, et zona pellicea praecinctum, necnon Simon et Judas, et apostolorum alii, et Martinus episcopus, tandem millia sanctorum, qui usi leguntur extrema vilitate indumentorum. Si igitur monachi de extrema vilitate causantur, hi omnes ecclesiastico honore submoveantur. #### D. Nequaquam, sed omnes qui asperis vestiuntur, cum Joanne Baptista a Domino magis videntur laudari. #### M. Hi ergo qu. mollibus vestiuntur, debent vituperari. Debent ergo qui mollibus vestiuntur, in domibus regum esse terrenorum. Hi ergo qui asperis vestiuntur, in aula coelestium regnorum. #### D. Sed hoc videtur contrarium, cum superius constet nil sanctitatis habere habitum. #### M. Nonne tibi dixi quia aut multum es superfluus aut multum importunus? nam videris mihi illius sententiae oblitus, qua ad animum bene intentum debet referri habitus, ut omne medium. #### D. Parce, oro, ut stultitiae, ita propriae et verecundiae. #### M. Caveas tu tamen, ne rursus sint probanda quae constant superius probata. #### D. Quid igitur de his qui dicuntur clerici, et sicut regularium vitam ducere, ita cum his haec monachis videntur objicere? #### M. Si videntur cum illis vitam ducere, eorum sententiam videantur ubique suscipere, unde quae te movent caetera, si placent, recita. #### D. Videris mihi dissimulare, aut ea quae dicis non recte examinare. #### M. Debes ergo ostendere videar in quibus haec facere. ####  |