| #### CAPUT XIX. Quod illa Dei civitas lucerna Scripturarum non egeat; et idcirco lucerna non intra, sed extra velum ardere jussa est. |

| #### ####
| #### “Praecipe filiis Israel, ut offerant tibi oleum de arboribus olivarum, purissimum, piloque contusum, ut ardeat lucerna semper in tabernaculo testimonia extra velum, quod oppansum est Testimonio, et collocabunt eam Aaron et filii Israel, ut usque mane luceat coram Domino.” |
#### #### Res postulare videretur, ut in eo quod sacratius erat, idem in secundo tabernaculo juxta velum lucerna semper arderet cultu perpetuo. Quid ergo nisi mysterium, et in hoc ritu propositum est, videlicet quia in illis sanctis non manufactis, quae Jesus semel introivit, lucerna opus non est? Sic enim in Apocalypsi de illa sancta et aeterna civitate dicit Joannes: ####
| #### “Nam claritas Dei illuminabit eam, et lucerna ejus Agnus est (Apoc. XXI).” |
#### #### Igitur extra velum in priore tabernaculo semper ardeat lucerna coram Domino usque mane cultu perpetuo, id est in praesenti Ecclesia luceat quisque fidelium ea quae habet Spiritus sancti gratia, ut videant homines eorum opera bona, et inde aperiant oculos suos ad glorificandum Patrem qui in coelis est (Matth. V). Nam haec intentio charitatis oleum purissimum est pilo contusum, id est propter aedificationem proximorum sponte laboribus pressum. Collocabunt eam, inquit, Aaron et filii ejus, videlicet, qui legitimi sunt sacerdotes Domini, jure successionis. Etenim verae charitati studere atque in operibus bonis, non suam, sed Dei gloriam quaerere, id plane est dignum, atque legitimum Deo sacerdotem esse. Ad hujusmodi lucernam collocandam, Paulus dilectum discipulum commonebat, cum diceret: ####
| #### “Propter quam causam admoneo te, ut resuscites gratiam Dei, quae est in te, per impositionem manuum mearum (II Tim. I).” |
#### #### ####
| #### “Ardeat, inquit, usque mane,” |
#### #### id est, usque ad finem praesentis vitae: Nam in ipso die lumine lucernae non indigebimus, quando ####
| #### “sicut est (I Joan. III),” |
#### #### ####
| #### “et facie ad faciem videbimus (I Cor. XIII).” |
#### ####  |