| #### VERS. 9. |

| #### #### Omnia haec consideravi, et dedi cor meum in cunctis operibus quae fiunt sub sole. Interdum dominatur homo homini in malum suum. Quam magno studio fertur multum sapiendi, qui quidquid Deus et quod homo inspiciendo facit intelligit in omnibus vanitatibus nihil esse vanius, quam quod homo homini dominans causa malorum illi est. Quomodo ergo causa mali praesumptio dominandi sit, ipsa docet sapientia, qui dominantibus, vos, ait, optimates qui regna et urbes tenetis, horrendo atque duro cruciabo judicio, tormentabo potenter vos dominando potentes, et vobis fortibus durior instat cruciatus (Sap. VI). Duo enim modi sunt, qui jus dominandi vitiant. Causa est mali Domino, censura aequo remissior, et causa est mali Domino censura aequo severior. In dominando remissius Heli sibi viluit (I Reg. II). Rex Adonibereth in dominando aequo severior: Sicut, inquit (Judic. I), feci Domino reddente recepi. Qui supremis digitis manuum et pedum praecisis, septuaginta reges pascebam sub mensa mea, heu supremis digitis manuum atque pedum recidor. ####  |