| #### CAPUT XII. De ejusdem domus dedicatione, id est, resurrectione secundum psalmum vicesimum nonum, cujus est titulus: ####
| #### “Psalmus David cantici in dedicatione domus David.” |
####  |

| #### #### Ad dedicationem domus juxta propositum properat animus, id est, ad gloriam resurrectionis Domini nostri Jesu Christi, qua sine dubio dedicatum est templum corporis ejus, ita ut omni mortalitatis seu passibilitatis paupertate detersa solemnitas aeterna, festivitas sempiterna, in voce exsultationis et confessionis, in ea celebretur ab angelis, celebretur ab hominibus, quotquot sunt vel erunt filii resurrectionis. Hoc loco sensum et verba nostra dirigat textus psalmi vicesimi noni cui talis praescriptus est titulus: Psalmus cantici in dedicatione domus David. Primum autem in fundamentum sermonis illud ponere libet, quia domus illa manufacta, quae in typum hujus aedificata fuit, ut supra diximus, sub trina benedictione nominis Domini dedicata est, sicut habet manifeste ipsa Scripturae series. Primo namque sic scriptum est: ####
| #### “Convertitque rex faciem suam, et benedixit omni Ecclesiae Israel, et ait: Benedictus Dominus Deus Israel, qui locutus est in ore suo ad David patrem meum, et in manibus ejus perfecit (III Reg. VIII),” |
#### #### etc. Item secundo: ####
| #### “Stetit autem Salomon ante altare Domini, in conspectu Ecclesiae Israel, et expandit manus suas in coelum, et ait: Domine Deus Israel, non est similis tui Deus in coelo desuper, et super terram deorsum, qui custodisti servo tuo David patri meo quae locutus es (ibid.),” |
#### #### etc. Deinde tertio: ####
| #### “Factum est cum complevisset Salomon omnem orationem, stetit et benedixit omni Ecclesiae Israel voce magna dicens: Benedictus Dominus qui dedit requiem populo suo Israel, juxta omnia quae locutus est (ibid.),” |
#### #### etc. Itaque sub trina, ut jam dictum est, invocatione nominis Domini, Ecclesiam sive domum Domini dedicavit, non utique casu, sed magna cum ratione sapientiae, quam Deus dederat illi, praesertim quia talis data fuerat regula benedicendi. Sic enim scriptum est in libro Numeri: ####
| #### “Locutusque est Dominus ad Moysen dicens: Loquere ad Aaron et filios ejus: Sic benedicetis filiis Israel, et dicetis eis: Benedicat tibi Dominus, ut custodiat te, ostendat Dominus faciem suam tibi, et misereatur tui. Convertat Dominus suum vultum ad te, et det tibi pacem (Num. VI).” |
#### #### Hoc dicimus pro glorificatione Trinitatis, quia, sicut hactenus demonstrare curavimus, fere nihil celebre sive memorabile referunt Scripturae veritatis absque sacramento sancti hujus nominis. ####  |