| #### CAPUT 65 |

| #### ####
| #### “Dum lucem habetis, credite in lucem, ut filii lucis sitis.” |
#### #### Quid aliud clamat propheta cum dicit: ####
| #### “Quaerite Dominum dum inveniri potest, invocate eum dum prope est?” |
#### #### (Isa. LV.) ####
| #### “Dum lucem, inquit, habetis,” |
#### #### id est, dum in hac vita estis, ubi legalem ac propheticum sermonem, tanquam lucernam in caliginoso loco lucentem habetis, per quam veram lucem Christum invenire potestis, ####
| #### “credite in lucem, ut filii lucis sitis,” |
#### #### id est, credite in Christum, ut illic, ubi, sicut auditis ex lege, Christus manet in aeternum adoptionem filiorum Dei habentes, vos quoque cum illo in aeternum maneatis. ####
| #### “Haec locutus est Jesus et abiit, et abscondit se ab eis.” |
#### #### In caeteris evangelistis manifeste habemus, quia post jam dictum ingressum suum in civitatem, erat docens quotidie in templo (Matth. XXVI; Luc. XIX), hic autem quasi diversus ab illis: ####
| #### “Abiit, inquit, et abscondit se ab eis.” |
#### #### Quid igitur nisi mystice excaecationem illorum innuit. Etenim absconsionem ejusmodi, id est, excaecationem illorum se significasse, sequenti satis declarat serie lectionis. Sequitur enim: ####  |