| #### VERS. 20. |

| #### #### ####
| #### “An extrahere poteris Leviathan,” |
#### #### id est, eumdem diabolum ####
| #### “hamo?” |
#### #### Leviathan interpretatur additamentum eorum, subaudi, hominum, videlicet per irrisionem, quia dum homini divinitatem se addere perhibuit, immortalitatem tulit. Vel ideo quia culpam praevaricationis quam intulit, usque ad mortem quotidie pessimis suggestionibus extendit et superaddit. Hunc, inquam, Leviathan ad omnium mortem inhiantem, ####
| #### “an extrahere, inquit, poteris hamo;” |
#### #### subaudi, sicut ego supradicto Incarnationis mysterio? Cujus videlicet hami linea illa est per Evangelium antiquorum Patrum memorata propago: ####
| #### “Abraham genuit Isaac (Matth. I),” |
#### #### etc. ####
| #### “An extrahes, inquam. Et fune ligabis linguam ejus,” |
#### #### subaudi, sicut ego? Tunc namque illo de quo scriptum est: ####
| #### “Funiculus triplex difficile rumpitur (Eccle. IV);” |
#### #### fune, inquam, id est fide Trinitatis indissolubili, ligabo linguam ejus, ut videlicet veritate cognita falsae doctrinae conquiescant, verbi gratia, error academicorum, superstitiones mathematicorum. ####  |