| #### CAPUT 2 |

| #### #### In die illa ponam duces Juda sicut caminum ignis in lignis, et sicut faciem ignis in feno, et devorabunt ad sinistram et ad dextram omnes populos in circuitu. Fenum peccata leviora, ligna peccata graviora significant. Ejusmodi fenum et ejusmodi ligna consumpserunt apostoli in his, qui conversi sunt ad fidem Christi, potestate quam acceperunt ab ipso, dicente illis: Quorum remiseritis peccata, remittuntur eis (Joan. XX). Quomodo consumpserunt vel consumunt? Sicut ligna caminus ignis, sicut fenum consumit facies ignis (Deut. IV). Etenim Deus noster Spiritus sanctus, quem acceperunt, ignis consumens est, unde et congruum signum dedit aperiendo tanquam ignis, et proinde remissio peccatorum, quae non est ex hominibus, sed ex Spiritu sancto est, recte hic designatur per caminum faciemque ignis, ligna et fenum consumentis populos, id est peccata populorum ad dexteram et ad sinistram, et circuitu devorantis. Ad dextram Judaeus ad sinistram Graecus, sive gentilis erat, et evangelizando in utramque partem, praedicando remissionem peccatorum per Christi fidem, circuire oportebat, unde et Paulum mundi circuitorem nonnulli dicebant. Quid multa? Factum est id quod protinus sequitur: ####  |