| #### VERS. 38. |

| #### #### ####
| #### “Quando fundebatur pulvis in terra,” |
#### #### id est in resurrectione, quando pulvis mortuorum in solida reducitur membra, ####
| #### “et glebae compingebantur,” |
#### #### id est firma ex pulvere membra colligebantur? Futura quasi praeterita divinus sermo describit, vel ita, ut ad supradictam galli intelligentiam continuetur: ####
| #### “Quis,” |
#### #### inquit, subaudi nisi ego, ####
| #### “enarrabit coelorum rationem,” |
#### #### id est scientia secretorum coelestium mentes illuminabit electorum, ####
| #### “et concentum coeli quis dormire faciet?” |
#### #### id est concordes hymnos angelorum, et coelestium gaudia virtutum justo judicio reproborum cordibus abscondit, subaudi, nisi ego qui hoc tunc facere coepi, ####
| #### “quando fundebatur pulvis in terra,” |
#### #### id est quando me apparente per mysterium Incarnationis peccatores, quos omnis tentationum flatus rapiebat, ratione fidei solidati sunt in Ecclesia, ####
| #### “et glebae compingebantur,” |
#### #### subaudi ex eodem peccatore, id est idem peccatores uniti sunt ex charitatis collectione, sicut pulvis in glebas coagulatus ex humore; ac si diceret: Tunc primum secreta spiritualia, et non sine misericordia, aliis aperui, et non sine justitia aliis clausi, cum alios respuens alios intra Ecclesiam per concordiam charitatis adornavi. De qua Ecclesia multas gentes rapiente subditur. ####  |