| #### CAPUT XVI. Quod filii Israel tentati a Domino, in tribus rebus infideles reperti sunt. |

| #### ####
| #### “Feceruntque filii Israel, et collegerunt, alius plus, alius minus, et mensi sunt ad mensuram Gomor. Nec qui plus collegerat habuit amplius, nec qui minus paraverat, reperit minus, sed singuli juxta id quod poterant edere, congregaverunt,” |
#### #### etc. Tentati filii Israel Domino dicente, ut supra dictum est, ####
| #### “ut tentem eos, utrum ambulent in lege mea, an non,” |
#### #### in tribus rebus tentationem inciderunt, et infidi reperti sunt. Primum, quia audito sermone Domini dicentis, ####
| #### “colligat unusquisque ex eo quantum sufficit ad vescendum, Gomor per singula capita, juxta numerum animarum vestrarum,” |
#### #### collegerunt, ####
| #### “alius plus, alius minus.” |
#### #### Nam quod tamen ####
| #### “mensi sunt ad mensuram Gomor, nec qui plus collegerat habuit amplius, nec qui minus paraverat reperit minus,” |
#### #### hoc virtutis et operis fuit divini, et ad mysterium pertinet, de quo paulo post dicendum erit. Secundo, tentationem circa rem eamdem inciderunt, cum dicente Domino per Moysen: ####
| #### “Nullus relinquat ex eo in mane,” |
#### #### non audierunt eum, sed ####
| #### “dimiserunt ex eis quidam usque mane.” |
#### #### Tertio, quia venit dies septima, et egressi de populo ut colligerent, non invenerunt. Tripliciter ergo praevaricatione peracta, ####
| #### “usque quo (ait Dominus) non vultis custodire mandata mea?” |
#### #### Porro Gomor mensura attica duodecim sextarios habens est decima pars Ephi, sicut in sequentibus habes. Ephi ergo, ut batus, una est mensura, id est, modiorum trium. ####  |