| #### CAPUT 8 |

| #### #### Igitur, o dilecta, ####
| #### “collum tuum,” |
#### #### quod est humilitas tua, ####
| #### “turris eburnea,” |
#### #### id est fortissima est atque pulcherrima, quam respiciens Altissimus dedit tibi gemellos istos dulces hinnulos, duo ubera haec, virginitatem atque fecunditatem, et ecce habes tria insignia haec, tertium quippe humilitas tua est. ####
| #### “Oculi tui sicut piscinae in Esebon, quae sunt in porta filiae multitudinis.” |
#### #### In quo ####
| #### “oculi tui sicut piscinae?” |
#### #### Nimirum in eo quod non deficiunt eis aquae, et tu maxime prae cunctis mortalibus semper compuncta corde dicere potes: ####
| #### “Fuerunt mihi lacrymae meae panes die ac nocte (Psal. XLI).” |
#### #### Propterea dixi ####
| #### “sicut piscinae” |
#### #### non qualescunque, sed ####
| #### “piscinae in Esebon,” |
#### #### id est in maxima compunctione. Esebon quippe interpretatur cingulum maeroris, unde et congrue nomen hoc magnitudinem significat compunctionis. ####
| #### “Quae sunt in porta filiae multitudinis” |
#### #### id est in prima portione terrae promissionis. Esebon quippe civitas fuit Seon regis Amorrhaei, qui regnavit in Esebon, et ipsa data est filiis Ruben in possessionem trans Jordanem. ####
| #### “Filii autem Ruben, ait Scriptura, et Gad venerunt ad Mosen et Eleazarum sacerdotem, et petierunt terram illam, praecepitque Moses Eleazaro sacerdoti, et Josue filio Nun, et principibus familiarum dicens: Si transierint filii Gad et filii Ruben vobiscum Jordanem omnes armati ad bellum, date eis terram Galaad in possessionem (Num. XXXII).” |
#### #### Recte ergo dicitur, ####
| #### “quae sunt in porta filiae multitudinis” |
#### #### quia prima fuit possessio gentis quae in Aegypto multiplicata ingrediebatur terram promissionis. ####  |