| #### CAPUT X. Quid sit mystice quod post ignem datum, lex de comedendis animalibus datur, et quid sit ungulam dividere et ruminare. |

| #### #### (CAP. XI.) ####
| #### “Locutus est Dominus ad Moysen et ad Aaron, dicens: Dicite filiis Israel: Haec sunt animalia quae comedere debetis de cunctis animalibus terrae. Omne quod habet divisam ungulam et ruminat in pecoribus, comedetis. Quidquid autem ruminat quidem et habet ungulam, sed non dividit eam, sicut camelus, non comedetis illud,” |
#### #### etc. Animalia, de quibus Deo cura est, homines sunt. Recte, inquam, continuo post ignem de coelo datum, mortemque filiorum Aaron, haec de comedendis et non comedendis animalibus lex datur; nam et post sancti Spiritus adventum atque Synagogae interitum, de admittendis et non admittendis, sive reprobandis hominibus discretio sanctis apostolis imperatur. Unde et Petro esurienti ac volenti gustare, ostenditur in excessu mentis ####
| #### “vas quoddam, velut linteum magnum, quatuor initiis de coelo submitti in terram, in quo erant omnia quadrupedia, et serpentia terrae et volatilia coeli. Et facta est vox ad eum: Surge, Petre, occide et manduca. Ait autem Petrus: Absit, Domine! Quia nunquam manducavi omne commune et immundum. Et vox iterum secundo ad eum: Quod Deus purificavit, tu ne commune dixeris (Act. X).” |
#### #### Quod illic in illa visione, hoc idem in ista sancta et spirituali lege, sub nominibus quadrupedum, serpentium, volatilium, atque natalitium dignum est intelligere. ####
| #### “Haec, inquit, et haec immunda vel polluta sunt vobis,” |
#### #### subauditur, nisi Deus illa sanctificaverit. Nam haec animalia cum non sint homines, ut praedictum est, ejusmodi sunt, ut aspirante Deo veterem immunditiae mutare possint habitum. Proinde Petro, ut praemisimus, ita dictum est: ####
| #### “Quod Deus purificavit, tu ne commune dixeris.” |
#### #### Nunc immunditiae causas secundum praesentes distinguamus differentias. ####
| #### “Omne, inquit, quod habet divisam ungulam, et ruminat in pecoribus, comedetis.” |
#### #### Ungulam habere divisam, pariter et ruminare, est discretam sanctae Trinitatis habere intelligentiam, ejusdemque diligenter voce et opere retractare memoriam. ####
| #### “Hoc, inquit, omne comedetis,” |
#### #### quia videlicet quisquis talis est, in corpus vel communionem Ecclesiae fiducialiter admitti debet. ####
| #### “Quidquid autem ruminat quidem et habet ungulam, sed non dividit eam, non comedetis.” |
#### #### Quasi ruminat quidem, sed ungulam non dividit, quisquis recta videtur operari, sed peccat in fide, non recte distinguens personas unicae Trinitatis. E contrario findit ungulam, sed non ruminat, quisquis confitetur se nosse Deum, factis autem negat. ####
| #### “Horum, ait, cadavera non contingetis,” |
#### #### id est, mortuis operibus non consentietis. Quarta species longe inferius posita, scilicet animal quod nec dividit ungulam nec ruminat, omnino priori contraria est, ac proinde multo magis immunda, eum significat hominem, qui nec intellectu nec operatione Deum honorat. ####  |