| #### CAPUT 20 |

| #### #### CHRIST. O Judaee, quoties subterfugisti per occasiones hujuscemodi, et diem condictam inter nos non observasti? Fugis, et rationes veritatis pati non potes, oculis a lumine ejus reverberatis. Sic quondam fugiebant patres tui non ferentes, nisi velata esset, claritatem vultus Moysi. Sed nunc mane, obsecro quia veritatem diligens, tuam quoque salutem quaero. Non tibi impropero te non esse sapientem, juxta quod quidam tuorum prophetarum dixit: Propterea captivus actus est populus meus, quia non habuit scientiam (Isa. V). Et alius dixit: Quia tu scientiam repulisti, repellam te, ne sacerdotio fungaris mihi (Ose. VI). Caeterique multa his similia. Sed hoc tibi insinuare cupio, ne adeo sciens tibi videaris, ut ultra discere nolis; non, inquam, ita sapiens quod temetipsum sis, ut audiens veritatem contradicas veritati. #### JUD. Dic caetera, prosequere quousque vis. ####  |