| #### CAPUT XIX. De Saul, quomodo regnare coeperit, et quod sic innocens videbatur, tanquam filius unius anni, et quod in eadem innocentia duobus annis regnaverit. |

| #### #### (CAP. IX.) ####
| #### “Dixitque Saul ad puerum: Ecce ibimus. Quid feremus ad virum?” |
#### #### Non enim putabat Saul sibi asinas a Samuele aliter indicari, nisi pretio divinationis. Ideo ait: ####
| #### “Quid feremus ad virum?” |
#### #### ####
| #### “Festina nunc, hodie enim venit in civitatem, quia sacrificium est hodie populo in excelso.” |
#### #### Sacrificio in hoc loco prandium intelligitur, quod paraverat Samuel populo in Kalendis. ####
| #### “Et dimittam te mane, et omnia quae sunt in corde tuo indicabo tibi. Et de asinis, quas perdidisti nudiustertius ne sollicitus sis, quia inventae sunt.” |
#### #### Erat in corde Saul sicut Hebraei tradunt, quod rex futurus esset, quia viderat per visum se in vertice arboris palmae collocari, quae visio signum regale erat. (CAP. X.) ####
| #### “Cumque abieris inde, et transieris ultra, et veneris ad quercum Thabor, invenient te ibi tres viri ascendentes ad Deum in Bethel.” |
#### #### Hi viri causa orationis ibant in Bethel, ubi Jacob lapidem erexerat (Gen. XXVIII). ####
| #### “Post haec venies ad collem Dei.” |
#### #### Collis Dei locus erat ubi prophetae habitabant. ####
| #### “Et insiliet in te Spiritus Domini, et prophetabis cum eis.” |
#### #### Prophetasse eum ibi Judaei dicunt de futuro saeculo, de Gog et Magog, et de praemiis justorum, et de poena impiorum. ####
| #### “Quando ergo evenerint signa tibi haec omnia, fac quodcunque invenerit manus tua, quia Deus tecum est.” |
#### #### Ac si diceret: His signis nosse poteris quia Deus te regem facere voluit, et idcirco ad omnia quae tibi agenda sunt, regaliter age, quia Deus tecum est. ####
| #### “Et descendes ante me in Galgala, ego quippe descendam ad te, ut offeras oblationem, et immoles victimas pacificas septem diebus. Exspectabis donec veniam ad te, et ostendam tibi quae facias.” |
#### #### Videtur quibusdam Saul inculpabiliter obtulisse holocaustum, cum Samuel ab eo exspectatus, juxta placitum septem dierum non venerit. Si quis vero hunc locum bene distinxerit, inveniet eum non immerito culpatum fuisse, et inobedientiae redargutum. Locus autem hic apud Hebraeos ita distinguitur: ####
| #### “Et descendes ante me in Galgala, ego quippe descendam ad te.” |
#### #### Et postea inferunt: ####
| #### “Ad offerendas oblationes, et immolandas victimas pacificas septem diebus exspectabis, donec veniam ad te, et ostendam tibi quae facias.” |
#### #### Non ergo Samuel suum praestolari adventum Sauli septem dierum tempore praecepit, sed ad offerendas oblationes, et immolandas victimas pacificas septem diebus ab eo voluit exspectari. Quod ille nequaquam fecit, ideo merito culpatur, et stultitiae elogio denotatur. ####
| #### “Filius unius anni erat Saul cum regnare coepisset, duobus autem annis regnavit super Israel,” |
#### #### non de Isboseth filio Saul, sed de eodem Saule dictum est. Sic enim erat innocens, quando regnare coepit, sicut filius unius anni est, et in eadem innocentia duobus annis regnasse dicitur. ####  |