| #### CAPUT XVIII. De eo quod Salomon dicit:
| #### “Quia suscitavit omnes terminos terrae,” |
#### quod nomen est ejus, et quod nomen filii ejus si nosti; itemque:
| #### “Vae soli quia cum ceciderit non habet sublevantem,” |
#### et caetera, post quae subjungit:
| #### “Funiculus triplex difficile rumpitur.” |
####  |

| #### #### Salomon Filium Patris sic manifesta voce expressit, ut dissimulare non possint supradicti veritatis inimici, qui in unitate divinitatis personarum distinctionem audierint, ait enim: ####
| #### “Quis ascendit in coelum, aut quis descendit? quis continuit spiritum in manibus suis? quis colligavit aquas, quasi in vestimento? quis suscitavit omnes terminos terrae? quod nomen est ejus, et quod nomen filii ejus si nosti?” |
#### #### Statimque subjungit: ####
| #### “Omnis sermo Dei ignitus, clypeus est sperantibus in se (Prov. XXX).” |
#### #### Quod idem est, ac si apertius diceret: Nomen Filii ejus Verbum est, et ab hoc fonte manans omnis sermo Dei; quem ####
| #### “locuti sunt sancti homines, Spiritu sancto inspirati (II Petr. I);” |
#### #### protegit sperantes in se, sicut sperabat ille qui dixit: ####
| #### “Memor esto verbi tui servo tuo, in quo mihi spem dedisti (Psal. CXVIII).” |
#### #### Idem Salomon volens nunquam esse hominem absque societate, sine meditatione sermonis Dei, dixit: ####
| #### “Vae soli, quia, cum ceciderit, non habet sublevantem se. Et si dormierint duo, fovebuntur mutuo, unus quomodo calefiet? et si quispiam praevaluerit contra unum, duo resistunt ei.” |
#### #### Statimque subjunxit: ####
| #### “Funiculus triplex difficile rumpitur (Eccle. IV).” |
#### #### Quae sententia, nonne secundum Scripturam supra memoratam stella est quasi sub signaculo clausa? Esto enim ut quispiam illorum qui secundum sensum ejusdem Salomonis dicunt: ####
| #### “Stultissimus sum virorum et sapientia hominum non est mecum; non didici sapientiam, et non novi scientiam sanctorum (Prov. XXX),” |
#### #### ita sit homo idiota et sine litteris, ut non possit habere meditationem sermonis Dei, et dormire cum illo dormitione illa, de qua in Canticis dilecta: ####
| #### “Ego, inquit, dormio, et cor meum vigilat (Cant. V).” |
#### #### At saltem memoriter possunt tenere nomen Domini in quo signatum est nomen Patris, et Filii, et Spiritus sancti. Plane hic est ####
| #### “funiculus triplex, qui difficile rumpitur (Eccle. IV).” |
#### #### Dormiat ergo cum nomine isto, et non erit solus. Non dixit de istis duobus loquens, nunquam cadet unus ex istis duobus, sed dixit: Si unus ceciderit, ab altero fulcietur. Non, inquam, dixit: ####
| #### “Funiculus triplex nunquam rumpitur, sed dixit: Funiculus triplex difficile rumpitur.” |
#### #### Non enim unquam contigerit, ut is qui habet dilectionem sive meditationem nominis Domini, cadat, oblitus ad horam triplicis de quo pendebat funiculi. Nam et David cecidit. Sed cum ceciderit, resurget, reparata virtute per invocationem ejusdem nominis Domini, atque ita fit quod hic dixit: ####
| #### “Et si quispiam praevaluerit contra unum, duo resistunt ei.” |
#### #### Hinc et alibi dicit: ####
| #### “Turris fortissima nomen Domini, ad ipsam currit justus, et exaltabitur. Substantia divitis, urbs roboris ejus, et quasi murus validus circumdans eum (Prov. XVIII).” |
#### ####  |