| #### CAPUT V. De capite libri:
| #### “In principio creavit Deus coelum et terram,” |
#### qualis ibi sit absconsio hujus thesauri, et quod filius principium sit, sicut ipse dixit:
| #### “Ego principium qui et loquor vobis.” |
####  |

| #### ####
| #### “In principio creavit Deus coelum et terram: Terra autem erat inanis et vacua, et tenebrae erant super faciem abyssi, et Spiritus Dei ferebatur super aquas (Gen. I).” |
#### #### Ecce qualis absconsio thesauri. Non nos pigeat, neque fastidium cuiquam pariat frequentatio haec nominum istorum thesauri, et absconsionis ejus. In inventione gaudium est, et gaudium circa inventum, discurrens libenter eadem repetit; facit enim loqui ex abundantia cordis (Matth. XII). Ecce ergo qualis absconsio. Cum sanctae Scripturae spiritus in isto capite libri sanctam Trinitatem velit intelligi, unam tantummodo personam parvo subtegens velamine, faciem ejusdem Trinitatis sapientibus et prudentibus abscondit, revelaturus eam parvulis. Quo sub velamine, quam personam abscondit? Nimirum personam Filii, sub velamine nominis principii. Sapientes quippe et prudentes id est superbi, qualium quidam dicebant eidem incarnato Filio Dei, ####
| #### “Tu quis es (Joan. VIII),” |
#### #### in hoc dicto: ####
| #### “In principio creavit,” |
#### #### nihil aliud invenerunt aut invenire voluerunt, quam ac si diceretur, primo vel primitus creavit, quo sensu et poeta ethnicus, licet insignis, dicere potuit: #### Principio coelum, terram, camposque liquentes. #### Lucentemque globum lunae, titaniaque astra, #### Spiritus intus alit. #### (VIRG., VI Aeneid.) #### At ille parvulos attendens, qui eum erant audituri, interrogantibus, ut jam dictum est, ####
| #### “Tu quis es? Principium,” |
#### #### ait, ####
| #### “qui et loquor vobis (Joan. VIII).” |
#### #### Hoc dicens, nimirum locum istum, caput istud sanctae Scripturae retexit, ita ut non dubites eum te velle simul agnoscere illud quoque quod in Psalmo dicit ipse: ####
| #### “In capite libri scriptum est de me (Psal. XXXIX).” |
#### #### Quod est enim caput libri, nisi hoc initium omnium Scripturarum veritatis? Omnis quippe Scriptura sacra, Scriptura canonica, unus liber est, qui ad unum tendit, et ab uno Deo profecta, uno eodemque spiritu conscripta est. Econtra scripta omnia quaecunque non veniunt ex eodem spiritu veritatis, plures sunt libri. Propterea sapiens Ecclesiastes dicit: ####
| #### “Faciendi plures libros nullus est finis (Eccle. XII).” |
#### #### Igitur ####
| #### “in principio creavit Deus coelum et terram, et Spiritus Dei ferebatur super aquas (Gen. I):” |
#### #### splendidum caput libri gloriam praedicat sanctae Trinitatis. Fugiant qui oderunt eum a facie ista, sicut fugiebat tunc et accedere timebat Israel carnalis, quando ex collocutione Dei splendida facta est facies Moysi (Exod. XXIV). ####  |