| #### CAP. V. |

| #### #### M. Nollem nos in his tandiu immorari, sed quale sit quod objicitur perscrutari. #### D. Ante nos est; nam, quia mortui et in Christo absconditi sunt, cum Christus apparuerit, debent apparere, hic tantum latere, et, sicut sunt habitu despicabiles, ita non sunt huic mundo probabiles. #### M. Estne gloriosum monachorum vitam cum Christo abscondere, et cum Christo resurgere? #### D. Hoc constat omnes sanctos debere. #### M. Debent ergo omnes sancti latere. #### D. Sic sequitur. #### M. Si ergo omnes sancti debent latere, nulli miracula facere, nulli baptizare, nulli praedicare debuere; unde eadem inconvenientia sequuntur quae superius concluduntur. #### D. Haec satis dicta videntur, cum superius ita esse probarentur. #### M. Dic tamen qui in Christo mortui dicuntur, in spiritualibus an in carnalibus vivere conceduntur? ####  |