| #### CAPUT 3 |

| #### #### Ex illa visione sua quomodo confusi prophetae illi? Ait enim: ####
| #### “Et erit in die illa, confundentur prophetae, unusquisque ex visione sua cum prophetaverit. Aut quomodo prophetantes illi operiebantur pallio saccino ut mentirentur? Nam et hoc sequitur. Nec operientur pallio saccino ut mentiantur (Zach. XIII).” |
#### #### Nisi se operuissent aliquando, frustra diceret, ####
| #### “nec operientur pallio saccino.” |
#### #### Quid ergo fuit operire se ####
| #### “pallio saccino,” |
#### #### ut mentirentur, nisi per nequissimam hypocrisim simulare dolorem, et fingere timorem, ut paveret populus? Hoc fecit ille propheta, ille prophetarum impiorum impiissimus Caiphas. Denique ut mentiretur, ut magnificaret et confirmaret mendacium visionis suae, quam pariter in concilio suo dixerant, venturos esse Romanos, ut tollerent et locum et gentem, nisi Jesum interficerent, idcirco scidit vestimenta sua. Adjuraverat Dominum Jesum dicens: ####
| #### “Adjuro te per Deum vivum, ut dicas nobis si tu es Christus Filius Dei benedicti.” |
#### #### Et cur addiderit ####
| #### “benedicti,” |
#### #### nescias nisi quia stultissimus ipsi Deo adulari praesumpserit, in causa ejusmodi, adulatione crudeli. Cum ille fidelis permanens qui seipsum negari non potest, respondisset, ####
| #### “Tu dixisti,” |
#### #### subjungens: ####
| #### “Verumtamen dico vobis, amodo videbitis Filium hominis sedentem a dextris virtutis, et venientem in nubibus coeli,” |
#### #### tunc, ut jam dictum est, ####
| #### “scidit vestimenta sua, et dixit: Blasphemavit. Quid adhuc egemus testibus? Ecce, nunc audistis blasphemiam. Quid vobis videtur? Atque hoc modo saccinum simulatae tristitiae pallium sibimetipsi superduxit ut mentiretur, ut mendacium corroboraret, ut videns populus male credulus, magis paveret, ubi non erat pavor, sicut in psalmo dictum est: Ibi trepidaverunt, ubi non erat timor (Psal. XXXII).” |
#### #### Taliter saccino solebant operiri pallio patres eorum fundendo sanguinem prophetarum et justorum, quorum isti mensuram impleverunt. Exempli gratia: Scripsit Jezabel per litteras ex nomine Achab, et signavit eas annulo ejus, et misit ad majores natu, et ad optimates, qui erant in civitate ejus, et habitabant cum Naboth. Litterarum autem erat ista sententia: ####
| #### “Praedicate jejunium, et sedere facite Naboth inter primos populi, et submittite duos viros filios Belial contra eum, et falsum testimonium dicant, benedixit Deum et regem, et educite eum et lapidate, sicque moriatur. Fecerunt ergo cives ejus, et majores natu, et optimates qui erant cum eo in urbe, sicut praeceperat Jezabel, et sicut scriptum erat in litteris quas miserat ad eos. Praedicaverunt jejunium, et sedere fecerunt Naboth inter primos populi, et adductis duobus viris filiis diaboli fecerunt eos sedere contra eum (III Reg. XXI), etc. Et illud jejunium, et quidquid deinceps fecerunt imitatores illorum, usque ad hypocritas istos, qui, ut mentirentur, ut firmarent sibi sermonem nequam (Psal. LXIII), sciderunt vestimenta sua, recte nimirum et pulchre appellaverit Spiritus sanctus, brevi appellatione, pallium saccinum, quo non operientur, ait ultra ut mentiantur. Nam ipsa mentiendi auctoritas eis auferetur, et miro modo, ex visione sua confundentur, ex visione mendaci quam prophetaverunt dicendo, venient Romani si dimiseritis eum sic. Etenim econtra idcirco factum est, ut venirent Romani, quia non dimiserunt eum sic, et ecce non tantummodo secundum visionem illorum, pro sensu ipsorum mendaci, locum tulerunt et gentem, verum etiam id quod plus est, quod ipsi videre aut nesciebant timere; tulerunt quoque optima quae illorum erant, scilicet adoptionem filiorum et gloriam, et testamenta, et legislationem, et obsequium et promissa, et totam haereditatem patrum ex quibus Christus secundum carnem, 669 qui est super omnia Deus benedictus in saecula, Amen (Rom. IX).” |
#### #### Haec enim omnia tulerunt eis, et cum caeteris nunc gentibus possident Romani, longe alii quam Romani illi qui tantummodo locum et gentem tulerunt eis, perfuerunt, et permanserunt pagani, quia non curaverunt, neque curare scierunt de spoliis istis opimis, tantummodo locum et gentem, ducibus Vespasiano et Tito, tulisse contenti. ####  |