| #### VERS. 18. |

| #### ####
| #### “Aedificavit, sicut tinea, domum suam,” |
#### #### id est corrumpendo mentes auditorum, faciet in illis perfidiae suae locum, sicut tinea in vestibus corrumpendo aedificat sibi domum. Sed quid dico domum, cum talis locus ejus non permaneat? Hoc est quod quasi corrigendo subjungit: ####
| #### “Et sicut custos fecit sibi umbraculum,” |
#### #### id est non vere domum sibi aedificat, quae habeat fundamentum, sed umbraculum, quia videlicet cuncta requies, quam velut custos aut mercenarius sibi vel suis repromittit, cum tempore destruitur, et post hanc vitam nulla invenitur, sicut umbraculum custodis nullo fundamento solidatur. ####  |