| #### CAPUT XXVII. Quod ait: |

| #### ####
| #### “Haec est mensura coram Domino,” |
#### #### videlicet altare ligneum, significans crucis mysterium, et corporis ac sanguinis sacramentum, et quia altitudo ejus trium cubitorum, quid significet longitudo ejus duorum cubitorum. ####
| #### “Altaris lignei trium cubitorum altitudo est, et longitudo ejus duorum cubitorum, et anguli ejus et longitudo ejus, et parietes ejus lignei. Et locutus est ad me: Haec est mensa coram Domino.” |
#### #### Nimirum et hoc ad dorsum vir ille mensus est. Altare quippe ligneum, mysterium crucis, mysterium vel sacramentum passionis Christi est. ####
| #### “Cum venisset hora ejus, ut transiret ex hoc mundo ad Patrem (Joan. XIII),” |
#### #### in ipso transitu respiciens ####
| #### “ad dorsum,” |
#### #### id est, ad nos qui credituri eramus, post eumdem ipsum transitum, ####
| #### “mensus est altare ligneum,” |
#### #### id est jam dictum crucis vel passionis suae sacramentum, substantiam panis et vini accipiens in manibus suis, dicensque post benedictionem: ####
| #### “Hoc est corpus meum. Hic est sanguis meus (Matth. XXVI; Marc. XIV; Luc. XXII; I Cor. II).” |
#### #### Altaris hujus ####
| #### “altitudo trium cubitorum, longitudo duorum cubitorum” |
#### #### est. Altitudo trium cubitorum fides est sanctae Trinitatis, sine qua nusquam est altare Dei. Longitudo duorum cubitorum extensio geminae dilectionis Dei et proximi, sine quo nihil dignum Deo potest offerri, qua plurimum indiget quisquis ad hoc altare hostiam vivam sacrificaturus accedit. Anguli ejus, longitudo ejus, et parietes ejus lignei, totum quippe altaris Christi sacramentum de ligno constat vivificae crucis, quia totius sacrificii summa est passio ejus, qui pro omni mundo semetipsum super lignum crucis sacrificavit, ####
| #### “et haec est, inquit, mensa coram Domino,” |
#### #### subauditur, sola et unica; nam Judaici mensa sacrificii, jam non est coram Domino. ####
| #### “Ne offeratis, inquit, ultra sacrificium frustra. Incensum abominatio est mihi (Isa. I).” |
#### #### Item: ####
| #### “Nunquid manducabo carnes taurorum aut sanguinem hircorum potabo (ibid.)?” |
#### #### subauditur, non. Sed quid? Immola Deo sacrificium laudis (Psal. XLIX), et multa his similia. ####  |