| #### CAPUT XLIV. Quae portae ejus, et qui vectes quos Dominus contrivit, ut prophetae ejus non invenirent visionem a Domino. |

| #### #### THET. ####
| #### “Defixae sunt in terra portae ejus, perdidit et contrivit vectes ejus, regem ejus, et principes ejus in gentibus: non est lex, et prophetae ejus non invenerunt visionem a Domino.” |
#### #### Portarum quoque altitudo, vectiumque firmitas inter illa numerantur quae visu pulchra erant, et istae portae civitatis cum vectibus suis contritis atque perditis in terram defixae sunt, pro causa quam alius propheta congemit, quia ####
| #### “conversum est retrorsum judicium, et justitia longe stetit, quia corruit in platea veritas, et aequitas non potuit ingredi (Isa. LIX).” |
#### #### Metaphoricos tamen regem, et principes, legem et prophetas vult intelligi. Nam, quasi quaereres quas portas in terram defixit, quos vectes perdidit et contrivit? ####
| #### “Regem, inquit, et principes ejus in gentibus: non est lex, et prophetae ejus non invenerunt visionem a Domino.” |
#### #### Et congrua satis transformatio, quia videlicet ubi non est rex, neque princeps, ubi auctoritate sua non utitur lex, quae in gentibus non est, ubi prophetis oracula coelestia clauduntur, et Dei visiones subtrahuntur, sic est populus quasi civitas patens absque portis et vectibus. ####  |