| #### VERS. 15. |

| #### #### ####
| #### “Nunquid non in utero fecit me, qui et illum operatus est, et formavit me in vulva unus?” |
#### #### Ac si dicat: Manu humillimae considerationis deprimendus est tumor elationis. Nam omnes homines aequales natura genuit, sed variante meritorum ordine alios aliis occulta dispositio praeponit. Nam et Dominus, cum diceret: ####
| #### “Crescite et multiplicamini, et replete terram,” |
#### #### non ait: ####
| #### “Et terror vester ac tremor sit” |
#### #### super homines qui futuri sunt, sed ####
| #### “super cuncta animalia terrae (Gen. XI).” |
#### #### In eo ergo, quod metum sibi sancti viri a perverse viventibus exigunt, quasi non hominibus, sed brutis animalibus dominantur, quia videlicet, ex qua parte bestiales sunt, subditi ex ea debent etiam formidini jacere substrati. ####  |