| #### CAPUT 27 |

| #### ####
| #### “Si cognovissetis me, et Patrem meum utique cognovissetis.” |
#### #### Si, inquam, sicut personam meam scitis, et creditis me esse Christum Filium Dei vivi, si ita substantiam vel naturam meam cognovissetis, ####
| #### “et Patrem meum utique cognovissetis.” |
#### #### Non enim alia Patris, atque alia Filii substantia vel natura est, sed qualis Pater, talis et Filius est. Etenim sicut dixi Judaeis: ####
| #### “Ego et Pater unum sumus (Joan. X).” |
#### #### Igitur si cognovissetis me, si quod revelante non carne et sanguine, sed Patre meo qui est in coelis, adhuc intrinsecus quasi a longe prospexistis, illud intra vos accepissetis dilatata anima et aperto sensu ad intelligendum Scripturas (Matth. XVI), quae omnes de me loquuntur, ####
| #### “et Patrem meum utique cognovissetis,” |
#### #### utpote ambulantes in via ejus, stantes in veritate ejus, viventes vita, quae abscondita est in illo cum Christo Filio ejus, non ignorantes, sed optime per legem et prophetas et psalmos agnoscentes (Coloss. III; Luc. XXIV), qualiter de me fieri voluerit, quale mihi mandatum dederit, qualiter et vobis ad illum vestigia mea sequendo accedendum sit. Ita ####
| #### “Patrem meum cognovissetis. Et amodo cognoscetis eum, et vidistis eum.” |
#### #### Postquam enim abiero et praeparavero vobis locum, dum iterum venio ad vos, reconciliationem factam annuntians dicensque: ####
| #### “Pax vobis, accipite Spiritum sanctum, quorum remiseritis peccata, remittuntur eis (Joan. XX),” |
#### #### et aperio vobis sensum, ut intelligatis Scripturas (Luc. XXIV), ####
| #### “extunc et me et Patrem meum cognoscetis.” |
#### #### Et proinde jam non dico vos servos, sed ####
| #### “amicos meos, quia omnia quaecunque audivi a Patre,” |
#### #### id est, omnia in quibuscunque obaudivi Patri meo, ####
| #### “nota facio vobis (Joan. XV).” |
#### #### Amplius autem ex quo iterum Spiritum sanctum de coelo do vobis, ut facundi atque fortes sitis ad praedicandum cunctis gentibus, me et Patrem meum sicut cognovistis, et nullo adversantium errore ullatenus involvamini, extunc Patris cognitione illustrati eritis. Ita cognoscentes, jam vidistis eum. Sic enim cognovisse, vidisse est. Itaque extunc jam vidistis eum, nondum tamen facie ad faciem, sed quasi per speculum in aenigmate (I Cor. XIII), donec accipiam vos ad meipsum, ut ubi sum ego et vos sitis, ex parte cognoscetis, extunc autem videntes sicuti est, similes ei eritis (I Joan. III). ####  |