| #### CAPUT 41 |

| #### ####
| #### “Et erat quidam regulus, cujus filius infirmabatur Capharnaum. Hic cum audisset quia Jesus adveniret a Judaea in Galilaeam, abiit ad eum, et rogabat eum ut descenderet et sanaret filium ejus. Incipiebat enim mori.” |
#### #### Regulus iste, qui accessit ad Dominum Jesum, rogans ut descenderet et sanaret filium ejus, a superiori anno nosse poterat quod illum ad sanitatem conferendam, prout vellet comitaretur effectus. Nam et hic superius evangelista dixit quod, antequam ascenderet Jerosolymam, imminente Pascha, mansit in Capharnaum aliquantis diebus (Joan. II), et caeteri evangelistae non tacent quod ibi multas virtutes fecerit (Matth. XI), in tantum quod dicerent ei concives sui: ####
| #### “Quanta audivimus de te facta in Capharnaum, fac et hic in patria tua (Luc. IV).” |
#### #### Cum ergo de virtute illius bene comperta non dubitaret, cur eidem dicenti: ####
| #### “Domine, descende, ut sanes filium meum, dicit Jesus: Nisi signa et prodigia videritis, non creditis.” |
#### #### Non enim leviter accipiendum est quod gravissima Veritas patriae suae dixit, quod uni regulo loquens, toti suae genti pluralis numeri verbo dixit. ####  |