| #### CAPUT III. |

| #### #### Sciendum inprimis quia virga vel baculus, ut eo pontifices uterentur ab Aaron, ut autem Patres quoque monachorum illo insignirentur, ab Elysaeo sumpsit exordium. Nam et Aaron in lege Dei princeps vel primus sacerdotum; Elysaeus vero spiritualis exstitit Pater monachorum, id est filiorum prophetarum. Monachi namque jam tunc illo tempore erant, qui dicebantur filii prophetarum. Hinc beatus Hieronymus ad Rusticum monachum: Filii prophetarum, quos monachos in Veteri legimus Testamento, aedificabant sibi casulas propter [prope] fluenta Jordanis, et, turbis et urbibus derelictis, polenta et herbis agrestibus victitabant. Item ad Paulinum: Noster princeps Elias noster Elisaeus, nostri duces filii prophetarum, qui habitabant in agris et solitudine, et faciebant sibi tabernacula, prope fluenta Jordanis. De his sunt et illi filii Recab, qui vinum et siceram non bibebant, qui morabantur in tentoriis, qui Dei per Hieremiam voce laudantur (Jer. XXV), et promittitur eis vir stans coram Domino. De clericis itidem Veteris Testamenti, nulli dubium quin sacerdotes et levitae fuerint omnes, et soli de tribu Levi, quorum princeps, ut jam dictum est, primusque ac summus pontifex Aaron exstitit, et inde clerici dicti, quia de sorte fuerint Domini, vel quia Dominus ipse sors eorum fuerit: [k][l][eeti][r][o][sf] namque Graece, Latine dicitur sors. sortem autem tribus Levi, in distributione terrae promissionis, sicut caeterae tribus non accepit, sed Dominus sive sanctuarium Domini, sors ejus exstitit, ut viverent de decimis, et legitimis oblationibus totius populi utriusque ordinis, scilicet et clericalis et monachici. Patribus cunctis virgam vel baculum, curae pastoralis insigne, auctoritas divina, in illis jam dictis duobus primis Aaron atque Elysaeo sacravit. ####  |