| #### CAPUT 19 |

| #### ####
| #### “Abiit ergo et lavit, et venit videns.” |
#### #### Ne vacare hanc putes conjunctionem completivam sic positam: ####
| #### “Abiit ergo,” |
#### #### caeci hujus fides subaudienda est: ####
| #### “Vade, inquit Dominus, ad natatoriam Siloe, et lava.” |
#### #### Habebat autem ille fidem, quae ipsum salvum faceret, sicut et ille, cui Dominus idem lumen postulanti: ####
| #### “Respice, inquit, fides tua te salvum fecit (Luc. XVIII).” |
#### ####
| #### “Abiit ergo, et lavit, et venit videns.” |
#### #### Haec igitur illa est operum Dei manifestatio quam intendens figulus ipse naturae nostrae opifex, cum neque hic peccasset, neque parentes ejus, voluit tamen valde utiliter imperfectum educere vasculum, ut caecus homo nasceretur. Aestimari quippe non valet, quantum pulchritudinis, quantumque utilitatis habeat haec talis hujus illuminatio caeci, cum omnes nos secundum hanc imaginem exterioris illuminationis intus sumus illuminati, speculemur ea quae circa nos sunt acta opera Dei, et quia in semetipsis comprehendere ea non possumus, per hanc similitudinem nobis manifestantur, quae ille in nobis operatus sit. ####
| #### “Itaque vicini, et qui noverant eum prius, quia mendicus erat, dicebant: Nonne est hic qui sedebat et mendicabat?” |
#### #### Et ipsa haec illuminatio caeci exterior, in qua, ut praedictum est, quadam similitudine manifestantur opera Dei, quae Filium ejus ####
| #### “oportet operari, donec dies est;” |
#### #### ipsa, inquam, illuminatio, magnum et manifestatione dignum Patris opus est. Itaque volente ipso qui gloriam Filii sui quaerebat, sicut idem Filius paulo ante testatus est: ####
| #### “Ego, inquiens, gloriam meam non quaero, est qui quaerat et judicet;” |
#### ####
| #### “vicini ejus, et qui noverant eum prius,” |
#### #### claritatem hujus miraculi ventilaverunt, tantamque flammam excitaverunt, ut ad devorandos zelantes ejus hostes Pharisaeos perveniret. Non solum, inquit, ####
| #### “vicini, sed et qui noverant eum prius.” |
#### #### Multi quippe noverunt eum. Unde? ####
| #### “Quia mendicus erat,” |
#### #### inquit. Duabus ex causis notus erat, mendicus erat, quia videlicet, et caecus natus est, et publice mendicabat, et sic nota persona miraculum latere non sinebat, et dicebant, inquit: ####
| #### “Nonne hic est qui sedebat et mendicabat?” |
#### ####  |