| #### CAPUT 39 |

| #### ####
| #### “Cum ergo venisset in Galilaeam, exceperunt eum Galilaei, cum omnia vidissent quae fecerat Jerosolymis in die festo. Et ipsi enim venerant ad diem festum.” |
#### #### Hoc jam ipsius testimonio repugnare videtur quod eum Galilaei excepisse dicuntur. Honorem quippe haec locutio resonat. ####
| #### “Exceperunt, inquit, Galilaei, cum omnia vidissent quae fecerat Jerosolymis in die festo.” |
#### #### Sed hujus honorationis qualitatem vel finem ex alio evangelista colligamus. Iste quippe regressus Jesu in Galilaeam ille est a quo caeteri evangelistae praemissa tentatione ejus initium faciunt. Quomodo eum, vel quo fine excipiendo honoraverunt? Ait Lucas: ####
| #### “Et omnes testimonium illi dabant, et mirabantur in verbis gratiae, quae procedebant de ore ejus (Luc. IV).” |
#### #### Ecce honorifica exceptio. Sed protinus additur: ####
| #### “Et dicebant: Nonne hic est filius fabri?” |
#### #### (Ibid.) Item: ####
| #### “Quanta audivimus de te facta in Capharnaum, fac et hic in patria tua (ibid.),” |
#### #### id est, in civitate Nazareth, ubi natus et nutritus es. Quorum curiositati quia non satisfaciebat, ####
| #### “repleti sunt, inquit, omnes in synagoga ira, et surrexerunt et ejecerunt illum extra civitatem, et duxerunt illum usque ad supercilium montis, ut praecipitarent eum (ibid.).” |
#### #### Igitur cum vano honore, id est, sine amore illum exceperunt, non ut illum honorarent, sed ut miraculis ejus suam ipsi curiositatem pascerent. Quam et hic evangelista non praeteriit. Cum enim dixisset: ####
| #### “Exceperunt eum Galilaei,” |
#### #### protinus causam exceptionis hujus addidit, dicens: ####
| #### “Cum omnia vidissent, quae fecerat Jerosolymis in die festo.” |
#### #### Ob hoc, inquit, exceperunt eum, imo et, sicut ait praedictus Lucas evangelista, ####
| #### “omnes testimonium illi dabant.” |
#### #### Ubi notandum quia non dixerunt: quanta audivimus de te facta in Jerosolymis, fac et hic in patria tua, ne se tantae civitati aequare velle viderentur, sed ####
| #### “quanta audivimus de te facta in Capharnaum,” |
#### #### ubi videlicet non multis diebus manserat antequam imminente Pascha Jerosolymam ascenderet. Verum quocunque modo, tamen exceperunt eum. Quid ergo sequitur: ####  |