| #### CAPUT 24 |

| #### ####
| #### “Dicit ei Jesus: Ego sum qui loquor tecum.” |
#### #### Ego, inquit, qui loquor tecum sum ille Messias; ego vobis annuntiabo omnia. Ecce quomodo huic alienigenae seipsum credidit, quem Judaeis non crediderat, ostendit illi honorandum nominis sui thesaurum, quod in patria sua, scilicet in Judaea necdum prodiderat, ne mox quod futurum erat, pretiosam nominis ipsius margaritam porci conculcarent, et hoc sanctum canina rabie blasphemantes corroderent (Matth. VII). Hoc enim in exprobrationem illius patriae suae fiebat, in qua, sicut Evangelista posterius dicturus est, honorem se non habiturum perhibebat, videlicet ex opposito patriae non suae, id est, gentilitatis, in qua non solum tanquam propheta, sed tanquam Deus Dei Filius honorem divinum habiturus erat, quod jam a praesenti effectu comprobat. Honoratus est enim ab his alienigenis Samaritanis, ubi Christum se esse dixit. Inhonoratus est et crucifixus a contribulibus suis, ubi signa et prodigia fecit in eis, quae nemo alius fecit (Joan. XV). Sequitur: ####  |