| #### CAPUT XXXII. Item de eadem re. |

| #### #### Hac exceptione servata, quasi olera, inquit, virentia tradidi vobis omnia, id est, impune trucidabitis, et manducabitis omnia quasi olera, quae virentia quidem sunt, sed insensibilia. Olera namque et quaecunque ejusmodi, vivunt quidem per virorem, sed non ea vita est, quam recte dicere possis animam, licet Epicurei, quos imitati sunt etiam sordidissimi Manichaei, qui dixerunt quod, mortuo homine, anima ejus in porcum vel canem, deinde in arborem vel frutetum seu quamlibet herbam degenerando devovatur; et inde quoque olera habeant animas eorum arbitratu, quorum stultitiam Flaccus quoque nobilis satyricus irridens, cuidam dicit: #### Verum seu pisces, seu porrum, et caepe trucidas, #### Utere Pompeio. #### (HOR. Ep. I, 12, 21.) #### Trucidas, dixit, pro eo, ut diceret, comedis, quia videlicet juxta sectam suam, tot animas trucidabat, quot quotidie porros aut caepe vel alia manducabat. Itaque in carnibus manducandis nulla injustitia est. Imo in non manducandis, nisi pro voto religioso fiat, superstitio est injusta, qua nimium usus fuisse fertur Pythagoras, qui non solum ab omni animali, verum etiam ab omni legumine abstinebat, praecipue a faba, quasi consanguinea, dicens, quod cocta sanguinis humani trahat colorem, vel quod viridis in pixide aerea diu servata, vertatur in sanguinem. Quem item irridens idem qui supra, dicit: #### O quando faba Pythagorae cognata, simulque #### Uncta satis pingui ponentur oluscula lardo. #### (ID., Sat. II,6.) #### In tantum namque Pythagoras pro causa jam dicta fabam quasi cognatam reputasse perhibetur, ut quadam die cum effugium non haberet, maluerit per medios latrones ire, quam per segetem fabae. Sed jam hujusmodi ridicula per Dei sapientiam explosa sunt, et divinae auctoritatis valent seria, juxta quae et Apostolus dicit: Quia omnis creatura Dei bona est, et nihil rejiciendum quod cum gratiarum actione percipitur (I Tim. IV). Omnia, inquit, tradidi vobis, et omne quod movetur in terra et vivit, erit vobis in cibum. Nullam hic mundorum et immundorum distinctionem fecisse videretur, nisi supra jam dixisset quia tollens Noe de cunctis volucribus mundis, obtulit holocaustum super altare. Sed et in loco suo hic idem Moyses, de hujusmodi legem daturus est discretionis ####  |