| #### CAPUT II. Quod primus et secundus liber Regum apud Hebraeos Samuel vocentur, et quod regnum Saul, regnum peccati, David autem regnum Christi significarit. |

| #### #### Primus et secundus Regum liber apud Hebraeos Samuel dicuntur, videlicet, eo quod de regno Saul, regnoque David, quae his continentur libris, per istum quasi mediatorem Dei et regum, ordinata sunt. Interpretatur autem Samuel nomen ejus Deus. Quo nomine recte sermo Dei significatur, per quem utique regnum peccati destructum, et regnum justitiae constructum est. Saul quippe quem Dominus peccanti populo iratus dedit, dicens ad Samuel: ####
| #### “Non enim te abjecerunt, sed me, ne regnem super eos (I Reg. III),” |
#### #### regnum praefiguravit peccati et mortis, quod, abjecto Dei jugo, genus humanum stulte nimis appetivit. Hoc ipsum significat Saul nomine proprio, interpretatur enim petitio. Porro David quem, illo projecto, secundum cor suum Dominus elegit, regnum justitiae, regnum Christi significat, quod humano generi, destructo regno peccati, propitius Deus contulit. Nec vero solum regnum, sed et sacerdotii principatus, hoc praenuntio a posteris Heli ad Sadoch translatum est in figura sacerdotii veri, quod a Judaeis in Ecclesiam Christi transponendum erat. Ab ipso igitur Samuel, cum sit duodecimus, et novissimus Judicum, sic incipit primus liber Regum. ####  |