| #### CAP. VII. |

| #### #### D. Quid est esse neutrum? #### M. Ut interim videtur medium. #### D. Omne autem medium habet se ad primum et extremum. Ergo abstinere nec per se malum est, nec per se bonum. Siquidem probatum est bonum inter et malum esse medium. Ergo judicabitur pro arbitrio utentium, ut si boni eo utantur, bonum, si vero mali, judicetur malum. #### M. Fugata ignorantiae caligine jam videor esse in lumine. #### D. Quando autem monachi dicunt se esse ideo regularibus meliores, quia illis licent quae sibi dicunt non licere, profecto indicant se a cibis multis plusquam canonici abstinere. #### M. Ita putatur illos esse sanctiores qui sunt a cibis abstinentiores. #### D. Probatum est autem abstinere non per se malum, nec per se bonum esse. Si ergo sunt meliores, de hoc quod dicuntur plus abstinere, ergo de hoc esse eos meliores quod nec bonum est nec maium concluditur. Esse autem meliorem, hoc est esse plus bonum; plus autem esse bonum ab eo quod non est per se bonum, ut est omni bono contrarium, ita et falsum. Falsum est ergo ideo monachos esse meliores quod dicuntur plus abstinere. #### M. Quia audio inaudita te concludere, debeo quaecunque possum objicere. #### D. Bonum edissere. ####  |