| #### CAPUT 13 |

| #### #### CHRIST. Hoccine interrogas, quare jam non veniret semen illud quod Abrahae promissum fuerat, in quo per fidem benedicerentur omnes gentes? Ego tibi dico: Idcirco non jam tunc venire debebat, quia Deus iratus erat. Sic enim habes, quia cum semen illud suspirans Moyses dixisset: Obsecro, Domine, mitte quem missurus es (Exod. IV), protinus subjunctum est: Iratus Dominus in Moysem ait: Aaron frater tuus Levites, scio quod eloquens sit (ibid.), etc. Est enim hic sensus: Quia Dominus iratus erat, idcirco super eo quod obsecrabat Moyses, nihil respondit, sed alia quae coeperat prosecutus est. #### JUD. Quam ob causam tunc Deus iratus erat? ####  |